CELEX: 32020D1735
Language: da
Date: 2020-11-12 00:00:00
Title: Den Europæiske Centralbanks afgørelse (EU) 2020/1735 af 12. november 2020 om ændring af afgørelse (EU) 2016/2248 om fordelingen af de monetære indtægter til de nationale centralbanker i de medlemsstater, der har euroen som valuta (ECB/2020/55)

20.11.2020   
               
               
                  DA
               
               
                  Den Europæiske Unions Tidende
               
               
                  L 390/60
               
            
         DEN EUROPÆISKE CENTRALBANKS AFGØRELSE (EU) 2020/1735
         af 12. november 2020
         om ændring af afgørelse (EU) 2016/2248 om fordelingen af de monetære indtægter til de nationale centralbanker i de medlemsstater, der har euroen som valuta (ECB/2020/55)
         STYRELSESRÅDET FOR DEN EUROPÆISKE CENTRALBANK HAR —
         under henvisning til traktaten om Den Europæiske Unions funktionsmåde,
         under henvisning til statutten for Det Europæiske System af Centralbanker og Den Europæiske Centralbank, særlig artikel 32,
         ud fra følgende betragtninger:
         
                     (1)
                  
                  
                     Der indføres med Den Europæiske Centralbanks afgørelse (EU) 2020/440 (ECB/2020/17) (1) et midlertidigt opkøbsprogram på foranledning af den pandemiske nødsituation af pengepolitiske grunde.
                  
               
                     (2)
                  
                  
                     Som det er tilfældet for sådanne instrumenter købt som en del af programmet til opkøb af den offentlige sektors aktiver på det sekundære marked, der blev etableret af Den Europæiske Centralbank (ECB) i henhold til Den Europæiske Centralbanks afgørelse (EU) 2020/188 (ECB/2020/9) (2), bør gældsinstrumenter udstedt af statslige, regionale og lokale myndigheder og godkendte agencies og gældsinstrumenter af samme type udstedt af offentlige ikkefinansielle selskaber, der er købt som en del af PEPP etableret i henhold til afgørelse (EU) 2020/440 (ECB/2020/17), anses for at skabe indtægt til referencerenten som defineret i Den Europæiske Centralbanks afgørelse (EU) 2016/2248 (ECB/2016/36) (3).
                  
               
                     (3)
                  
                  
                     Et nyt aktiv, som kan øremærkes, er blevet fastsat med henblik på at sikre overensstemmelse inden for ordningen for monetære indtægter.
                  
               
                     (4)
                  
                  
                     Styrelsesrådet besluttede den 24. juni 2020, at euro-likviditetstilførende faciliteter ved centralbankerne i Eurosystemet med centralbankerne uden for Eurosystemet bør oprettes som en del af ECB's kriseforanstaltninger fremkaldt af coronaviruspandemien (covid-19). Indtægterne fra de euro-likviditetstilførende faciliteter til centralbankerne uden for Eurosystemet bør deles mellem nationalbankerne i de medlemsstater, der har euroen som valuta, som en del af ordningen for monetære indtægter, og de relevante balancer bør omfattes af definitionen af aktiver, der kan øremærkes i afgørelse (EU) 2016/2248 (ECB/2016/36).
                  
               
                     (5)
                  
                  
                     Afgørelse (EU) 2016/2248 (ECB/2016/36) bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Ændringer
            Afgørelse (EU) 2016/2248 (ECB/2016/36) ændres som følger:
            
                        1)
                     
                     
                        Artikel 3, stk. 1, litra b), nr. iii), erstattes af følgende:
                        
                                    »iii)
                                 
                                 
                                    gældsinstrumenter udstedt af statslige, regionale og lokale myndigheder samt godkendte agencies og gældsinstrumenter af samme type udstedt af offentlige ikkefinansielle selskaber, der besiddes til pengepolitiske formål i henhold til enten Den Europæiske Centralbanks afgørelse (EU) 2020/188 (ECB/2020/9) (*1) eller Den Europæiske Centralbanks afgørelse (EU) 2020/440 (ECB/2020/17) (*2).
                                 
                              
                           (*1)  Den Europæiske Centralbanks afgørelse (EU) 2020/188 af 3. februar 2020 om et program til opkøb af den offentlige sektors aktiver på det sekundære marked (ECB/2020/9) (EUT L 39 af 12.2.2020, s. 12)."
                        
                        
                           (*2)  Den Europæiske Centralbanks afgørelse (EU) 2020/440 af 24. marts 2020 om et midlertidigt opkøbsprogram på foranledning af den pandemiske nødsituation (ECB/2020/17) (EUT L 91 af 25.3.2020, s. 1).«"
                        
                     
                  
                        2)
                     
                     
                        Bilag II ændres i overensstemmelse med bilaget til denne afgørelse.
                     
                  
         
            Artikel 2
            Ikrafttrædelse
            Denne afgørelse træder i kraft på tyvendedagen efter offentliggørelse i Den Europæiske Unions Tidende.
            Den finder anvendelse fra 31. december 2020.
         
         
            Udfærdiget i Frankfurt am Main, den 12. november 2020.
            
               Christine LAGARDE
               
                  Formand for ECB
               
            
         
         
            (1)  Den Europæiske Centralbanks afgørelse (EU) 2020/440 af 24. marts 2020 om et midlertidigt opkøbsprogram på foranledning af den pandemiske nødsituation (ECB/2020/17) (EUT L 91 af 25.3.2020, s. 1).
         
            (2)  Den Europæiske Centralbanks afgørelse (EU) 2020/188 af 3. februar 2020 om et program til opkøb af den offentlige sektors aktiver på det sekundære marked (ECB/2020/9) (EUT L 39 af 12.2.2020, s. 12).
         
            (3)  Den Europæiske Centralbanks afgørelse (EU) 2016/2248 af 3. november 2016 om fordelingen af de monetære indtægter til de nationale centralbanker i de medlemsstater, der har euroen som valuta (ECB/2016/36) (EUT L 347 af 20.12.2016, s. 26).
      
      
         
            BILAG
            Bilag II til afgørelse (EU) 2016/2248 (ECB/2016/36) ændres som følger:
            
                        1.
                     
                     
                        I afsnit A indsættes følgende nr. 9a:
                        
                                    »9a.
                                 
                                 
                                    Balancer, der vedrører påløbne kuponrenter på værdiforringede værdipapirer, som holdes af pengepolitiske grunde (med undtagelse af påløbne kuponrenter på de værdiforringede værdipapirer, der fremgår af denne afgørelses artikel 3, stk. 1, litra b) (del af aktivpost 11.5 i HB).«
                                 
                              
                  
                        2.
                     
                     
                        I afsnit A tilføjes følgende nr. 11:
                        
                                    »11.
                                 
                                 
                                    Tilgodehavender i centralbanker uden for Eurosystemet, der vedrører likviditetstilførende operationer (del af aktivpost 4.1 i HB eller del af ikkebalanceførte aktiver).«